**รายงานการประชุมสภาองค์การบริหารส่วนตำบลในเมือง**

**สมัยประชุมสามัญสมัยที่ ๓ ครั้งที่ ๒ ปี พ.ศ. ๒๕๖๒**

**วันที่ ๒๗ สิงหาคม ๒๕๖๒**

**ณ ห้องประชุมองค์การบริหารส่วนตำบลในเมือง**

## ผู้มาประชุม

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| ๑  ๒  ๓  ๔  ๕ ๖ ๗ ๘ ๙ ๑๐ ๑๑ ๑๒ ๑๓ ๑๔ ๑๕ ๑๖ ๑๗ ๑๘ ๑๙ ๒๐ ๒๑ ๒๒ ๒๓ ๒๔ ๒๕ ๒๖ ๒๗  ๒๘ ๒๙  ๓๐ ๓๑ ๓๒ ๓๓ | นางฐปณีย์ ศรีพินิจภัทร  นางสำอาง รัตนา  นายสามารถ ซื้อค้า  นายพิชิต แสนเจ๊ก  นายประเสริม พัดพิมาย  นายรังสรรค์ ผลนา  นายสมศักดิ์ พัฒนกุล  นายพิเชฐ แช่มพุทรา  นายประจักร แก้วบัณฑิต  นายเฉียบ สบาย  นางบุหลัน จันทร์สายบัว  นายชาลี เพ็งที  นายครองสิน ทองเครือ  นายฉะอ้อน แร้นพิมาย  นางฉันทนา เรืองการ  นายอุทัย สอพิมาย  นายฉลองชัย บุญกำเนิด  นายบุญหลาย วิไธสง  นางปัญญา จันทรศรี  นางวิภารัตน์ ไพคำนาม  นายเทอม วิสุทธิญาณภิรมย์นายบุญส่ง สร้างไร่  นายผดุง เบาแรง  นางโรมจิตร แงดสันเทียะนางสาวอรุณ มงคลการ  นางเจนจิรา เอื้ออาภาเศรษฐ  นายไพศาล เหล็กกรุง  นายณัฐพงศ์ ศิริสมานจิตติกุล  นายธีมาโรจน์ จิตจรัสยิ่งยง  นายประยงค์ อาจศึก  นายกวี ศรีสุข  นายผดุงศักดิ์ พูนดี  นายวิเชียร พลีดี | ประธานสภาฯ  ส.อบต. หมู่ที่ ๑  ส.อบต. หมู่ที่ 3  ส.อบต. หมู่ที่ ๓ ส.อบต. หมู่ที่ ๔  ส.อบต. หมู่ที่ 5  ส.อบต. หมู่ที่ 5  ส.อบต. หมู่ที่ 6  ส.อบต. หมู่ที่ 6  ส.อบต. หมู่ที่ 7  ส.อบต. หมู่ที่ 7  ส.อบต. หมู่ที่ 8  ส.อบต. หมู่ที่ 9  ส.อบต. หมู่ที่ 9  ส.อบต. หมู่ที่ ๑๐  ส.อบต. หมู่ที่ ๑๑  ส.อบต. หมู่ที่ ๑๑  ส.อบต. หมู่ที่ ๑๓  ส.อบต. หมู่ที่ ๑๔  ส.อบต. หมู่ที่ ๑๔  ส.อบต. หมู่ที่ ๑๕  ส.อบต. หมู่ที่ ๑๕  ส.อบต. หมู่ที่ ๑๖  ส.อบต. หมู่ที่ ๑๗  ส.อบต. หมู่ที่ ๑๗  ส.อบต. หมู่ที่ ๑๘  ส.อบต. หมู่ที่ ๑๘  ส.อบต. หมู่ที่ ๑๙  ส.อบต. หมู่ที่ ๒๐  ส.อบต. หมู่ที่ ๒๐  ส.อบต. หมู่ที่ ๒๑  ส.อบต. หมู่ที่ ๒๑  เลขานุการสภาฯ | ฐปณีย์ ศรีพินิจภัทร  สำอาง รัตนา  สามารถ ซื้อค้า  พิชิต แสนเจ๊ก  ประเสริม พัดพิมาย  รังสรรค์ ผลนา  สมศักดิ์ พัฒนกุล  พิเชฐ แช่มพุทรา  ประจักร แก้วบัณฑิต  เฉียบ สบาย  บุหลัน จันทร์สายบัว  ชาลี เพ็งที  ครองสิน ทองเครือ  ฉะอ้อน แร้นพิมาย  ฉันทนา เรืองการ  อุทัย สอพิมาย  ฉลองชัย บุญกำเนิด  บุญหลาย วิไธสง  ปัญญา จันทรศรี  วิภารัตน์ ไพคำนาม  เทอม วิสุทธิญาณภิรมย์  บุญส่ง สร้างไร่  ผดุง เบาแรง  โรมจิตร แงดสันเทียะ  อรุณ มงคลการ  เจนจิรา เอื้ออาภาเศรษฐ  ไพศาล เหล็กกรุง  ณัฐพงศ์ ศิริสมานจิตติกุล  ธีมาโรจน์ จิตจรัสยิ่งยง  ประยงค์ อาจศึก  กวี ศรีสุข  ผดุงศักดิ์ พูนดี  วิเชียร พลีดี |  |

ผู้ร่วมประชุม

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| ๑  ๒  ๓ | นายบรรเจิด สอพิมาย  นายไสว กิตติถิรกุล  นายอร่าม พงษ์พิมาย | นายก อบต.ในเมือง  รองนายก อบต.ในเมือง  เลขานุการนายก อบต.ในเมือง | บรรเจิด สอพิมาย  ไสว กิตติถิรกุล  อร่าม พงษ์พิมาย |  |

**ผู้ขาดประชุม** -ไม่มี-

**ผู้ลาประชุม**  ๑. นายสุภณ ธัญธนาศุภกร รองประธานสภาฯ ลาป่วย

๒. นางพัฒนวดี คชบาง ส.อบต. หมู่ที่ ๑ ลาป่วย

๒. นายเด่นชัย ปราสาทสูง ส.อบต. หมู่ที่ ๑๐ ลาป่วย

๓. นายศรีประจวบ บุไธสง ส.อบต. หมู่ที่ ๑๓ ลากิจ

**เริ่มประชุมเวลา ๑๓.๔๐ น.**

เมื่อถึงเวลาประชุมแล้ว เลขานุการสภาองค์การบริหารส่วนตำบลในเมือง ได้เชิญสมาชิกสภาองค์การบริหารส่วนตำบลในเมืองเข้าห้องประชุมและนับองค์ประชุมได้ ๓๒ คน ถือว่าครบองค์ประชุม เลขานุการสภาองค์การบริหารส่วนตำบลในเมืองได้เชิญ นางฐปณีย์ ศรีพินิจภัทร ประธานสภาองค์การบริหารส่วนตำบลในเมือง จุดธูป–เทียน บูชาพระรัตนตรัย เสร็จแล้วสวดมนต์ไหว้พระพร้อมกัน เชิญประธานสภาองค์การบริหารส่วนตำบลในเมืองได้กล่าวเปิดและดำเนินการประชุมตามระเบียบวาระดังต่อไปนี้

**ระเบียบวาระที่ 1 เรื่องที่ประธานจะแจ้งต่อที่ประชุม**

๑.๑ ประธานกล่าวว่า วันนี้มีสมาชิกสภาฯ ขอลาจำนวน ๔ คน ได้แก่ นายสุภณ ธัญธนาศุภกร รองประธานสภาฯ ลาป่วย นางพัฒนวดี คชบาง ส.อบต.หมู่ที่ ๑ ลาป่วย นายเด่นชัย ปราสาทสูง ส.อบต.หมู่ที่ ๑๐ ลาป่วย และนายศรีประจวบ บุไธสง ส.อบต. หมู่ที่ ๑๓ ลากิจ

๑.๒ สถานการณ์โรคไข้เลือดออกและไข้หวัดใหญ่ ขณะนี้โรคไข้เลือดออกกำลังระบาด กระทรวงสาธารณสุขให้รายงานโรคทุกวันพุธ อำเภอพิมายมีผู้ป่วยแล้ว ๑๙๕ ราย และอยู่ระหว่างรอดูอาการอีก ๒๔๐ คน จำนวนผู้ป่วยที่มากที่สุดคือตำบลกระเบื้องใหญ่ ๓๐ ราย รองลงมาได้แก่ ตำบลสัมฤทธิ์ ตำบลกระชอน ตำบลรังกาใหญ่และตำบลธารละหลอด สำหรับตำบลในเมืองหมู่บ้านที่พบมากที่สุดคือบ้านดง หมู่ที่ ๑๓ วิธีการป้องกันและควบคุมคือการใช้ยากันยุงทาผิว ฉีดสเปรย์กันยุง และร่วมมือกับ อสม.กำจัดแหล่งเพาะพันธ์ลูกน้ำยุงลาย จึงขอความร่วมมือสมาชิกทุกท่านได้ช่วยกันรณรงค์ร่วมกับภาคส่วนต่างๆในการควบคุมป้องกันโรคไข้เลือดออก อีกโรคหนึ่งซึ่งกำลังระบาดคือโรคไข้หวัดใหญ่ เป็นแล้วหายยากประธานสภาก็ป่วยเป็นไข้หวัดใหญ่ขณะนี้ยังไม่หายดี อาการคือมีไข้สูง หนาวสั่น ปวดศรีษะ ปวดกล้ามเนื้อ อ่อนเพลีย ก็ขอให้ทุกท่านเฝ้าระวังหากสงสัยให้รีบพบแพทย์

**ระเบียบวาระที่ 2 เรื่องรับรองรายงานการประชุม**

๒.๑ รายงานการประชุมสภาองค์การบริหารส่วนตำบลในเมือง สมัยสามัญสมัยที่ ๓

ครั้งที่ ๑ ประจำปี ๒๕๖๒ เมื่อวันที่ ๑๔ เดือน กรกฎาคม พ.ศ. ๒๕๖๒

ประธานสอบถามว่ามีท่านใดจะแก้ไขหรือไม่

นายประจักร แก้วบัณฑิต ขอแก้ไขชื่อในหน้า ๗ บรรทัดที่ ๑๒ จากประจักษ์ แก้ไขเป็น ประจักร

นางเจนจิรา เอื้ออาภาเศรษฐ ขอแก้ไขนามสกุล ในหน้า ๗ บรรทัดที่ ๒๓ จาก เอื้ออาภาเศรณฐ แก้ไขเป็น เอื้ออาภาเศรษฐ

นางบุหลัน จันทร์สายบัว ขอแก้ไข ชื่อในหน้า ๗ บรรทัดที่ ๒๔ จากนายบุญส่ง สร้างไร่ แก้ไขเป็นนางบุหลัน จันทร์สายบัว

นายวิเชียร พลีดี เลขานุการสภาตำบล ขอเพิ่มข้อความเนื่องจากการพิมพ์ตกหล่นในระเบียบวาระที่ ๕ เป็นข้อ ๕.๒ เรื่องพิจารณาขอความเห็นชอบเพื่อเข้าร่วมโครงการอนุรักษ์พันธุกรรมพืชอันเนื่องมาจากพระราชดำริสมเด็จพระเทพรัตนราชสุดา สยามบรมราชกุมารี ซึ่งได้พิมพ์เอกสารการแก้ไขแทรกใน รายงานการประชุมสภาองค์การบริหารส่วนตำบลในเมือง สมัยสามัญสมัยที่ ๓ ครั้งที่ ๑ ประจำปี ๒๕๖๒ เมื่อวันที่ ๑๔ เดือน สิงหาคม พ.ศ. ๒๕๖๒ มีรายละเอียดดังนี้

๕.๒ เรื่องพิจารณาขอความเห็นชอบเพื่อเข้าร่วมโครงการอนุรักษ์พันธุกรรมพืชอันเนื่องมา จากพระราชดำริสมเด็จพระเทพรัตนราชสุดา สยามบรมราชกุมารี

ประธานให้นายกองค์การบริหารส่วนตำบลในเมือง ชี้แจงญัตติขอความเห็นชอบเพื่อเข้าร่วมโครงการอนุรักษ์พันธุกรรมพืชอันเนื่องมาจากพระราชดำริสมเด็จพระเทพรัตนราชสุดา สยามบรมราชกุมารี(อพ.สธ.) สรุปว่าเนื่องด้วยองค์การบริหารส่วนตำบลในเมืองได้รับทราบการดำเนินงานโครงการอนุรักษ์พันธุกรรมพืชอันเนื่องมาจากพระราชดำริสมเด็จพระเทพรัตนราชสุดา สยามบรมราชกุมารี(อพ.สธ.) ที่ทรงสืบทอดงานอนุรักษ์ทรัพยากรของพระบาทสมเด็จพระเจ้าอยู่หัวรัชกาลที่ ๙ มีความศรัทธาในพระราชดำริที่ทรงทำเพื่อผลประโยชน์แก่มหาชนชาวไทย จึงได้ร่วมประชุมทุกภาคส่วนในตำบลในเมืองในการที่จะสนองพระราชดำริโครงการอนุรักษ์พันธุกรรมพืชอันเนื่องมาจากพระราชดำริสมเด็จพระเทพรัตนราชสุดา สยามบรมราชกุมารีดำเนินกิจกรรมต่างๆของโครงการ จัดทำฐานข้อมูลทรัพยากร ทั้งทรัพยากรกายภาพ ทรัพยากรชีวภาพและทรัพยากรทางวัฒนธรรม ภูมิปัญญา เพื่ออนุรักษ์และพัฒนาทรัพยากรในตำบลในเมืองอย่างยั่งยืนตามแนวทางเศรษฐกิจพอเพียง จึงขอเสนอญัตติขอความเห็นชอบเข้าร่วมโครงการโครงการอนุรักษ์พันธุกรรมพืชอันเนื่องมาจากพระราชดำริสมเด็จพระเทพรัตนราชสุดา สยามบรมราชกุมารี(อพ.สธ.) ต่อไป ประธาน สอบถามว่ามีผู้ใดจะเสนอแนะเรื่องใดเพิ่มเติมหรือสอบถามหรือไม่ ไม่มีผู้ใดสอบถามจึงให้ที่ประชุมลงมติ มติที่ประชุม เห็นชอบจำนวน ๓๒ เสียง งดออกเสียง ๑ เสียง

ประธานสอบถามว่ามีผู้ใดจะแก้ไขรายงานการประชุมสภาองค์การบริหารส่วนตำบลในเมือง สมัยสามัญสมัยที่ ๓ ครั้งที่ ๑ ประจำปี ๒๕๖๒ เมื่อวันที่ ๑๔ เดือน กรกฎาคม พ.ศ. ๒๕๖๒ อีกหรือไม่ ไม่มีแล้วจึงให้ที่ประชุมลงมติ

**มติที่ประชุม** รับรอง ๓๑ เสียง งดออกเสียง ๑ เสียง

**ระเบียบวาระที่ 3 เรื่องกระทู้ถาม**

-ไม่มี-

**ระเบียบวาระที่ 4 เรื่องที่คณะกรรมการที่สภาท้องถิ่นแต่งตั้งขึ้นพิจารณาเสร็จแล้ว**

**๔.๑ การแต่งตั้งคณะกรรมการแปรญัตติร่างข้อบัญญัติงบประมาณรายจ่ายประจำปี พ.ศ. ๒๕๖๓**

ประธาน ให้คณะกรรมการแปรญัตติได้กล่าวชี้แจงผลการพิจารณาคำแปรญัตติต่อที่ประชุม

นายประเสริม พัดพิมาย ประธานกรรมการแปรญัตติได้กล่าวชี้แจงว่าตามที่สภาองค์การบริหารส่วนตำบลในเมือง ได้ประชุมพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ และได้ลงมติเห็นชอบในวาระที่หนึ่ง (รับหลักการ) ในคราวประชุมสภาฯ สมัยประชุมสามัญสมัยที่ ๓ ครั้งที่ ๑ เมื่อวันที่ ๑๔ สิงหาคม ๒๕๖๒ และมีมติเลือกคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ จำนวน ๕ คน ได้แก่

๑. นายประเสริม พัดพิมาย ส.อบต.หมู่ที่ ๔

๒. นายครองสิน ทองเครือ ส.อบต.หมู่ที่ ๙

๓. นางเจนจิรา เอื้ออาภาเศรษฐ ส.อบต.หมู่ที่ ๑๘

๔. นาย รังสรรค์ ผลนา ส.อบต.หมู่ที่ ๕

๕. นายบุญหลาย วิไธสง ส.อบต.หมู่ที่ ๑๓

พร้อมทั้งกำหนดวันให้คณะกรรมการรับคำแปรญัตติระหว่างวันที่ ๑๕-๑๙ สิงหาคม ๒๕๖๒ เวลา ๐๘.๓๐ น.-๑๖.๓๐ น. ณ ห้องประชุมองค์การบริหารส่วนตำบลในเมือง ซึ่งคณะกรรมการแปรญัตติได้ปฏิบัติหน้าที่เพื่อรอรับเอกสารแบบขอเสนอแปรญัตติจากสมาชิกสภาฯ ตามวันวันเวลาและสถานที่ดังกล่าว และนัดหมายมาประชุมเพื่อพิจารณาคำแปรญัตติในวันที่ ๒๐ สิงหาคม ๒๕๖๒ ตั้งแต่เวลา ๐๙.๓๐ น. ณ ห้องประชุมองค์การบริหารส่วนตำบลในเมือง นั้น

เมื่อครบกำหนดวันเวลาการรับเรื่องเสนอขอแปรญัตติแล้ว ปรากฏว่ามีผู้มายื่นแบบเสนอขอแปรญัตติจำนวน ๒ ราย ได้แก่นายณัฐพงษ์ ศิริสมานจิตติกุล ส.อบต.หมู่ที่ ๑๙ และนายประเสริม พัดพิมาย ส.อบต.หมู่ที่ ๔ และคณะกรรมการได้ประชุมพิจารณาคำแปรญัตติของสมาชิกทั้งสองราย ดังนี้

๑. นายณัฐพงษ์ ศิริสมานจิตติกุล ส.อบต.หมู่ที่ ๑๙ ได้ยื่นแบบขอเสนอแปรญัตติ โครงการก่อสร้างถนนลาดยาง หมู่ที่ ๑๙ วิธีดำเนินการ ๑) ก่อสร้างถนนลาดยางแอสฟัลติกคอนกรีต ขนาดกว้าง ๔.๐๐ เมตร ยาว ๑๘๐ เมตร หนา ๐.๐๔ เมตร หรือมีพื้นที่แอสฟัลติกคอนกรีตไม่น้อยกว่า ๗๒๐ ตารางเมตร ตามรายละเอียดและตามแบบ อบต.กำหนด พร้อมป้ายโครงการ จำนวน ๑ ป้าย

ขอแปรญัตติเป็น โครงการก่อสร้างถนนถนนลาดยางแอสฟัลติกคอนกรีตและหรือซ่อมแซม หมู่ที่ ๑๙ วิธีดำเนินการ ๑) ก่อสร้างถนนลาดยางแอสฟัลติกคอนกรีต ขนาดกว้าง ๓.๕๐ เมตร ยาว ๑๙๐ เมตร หนา ๐.๐๔ เมตร หรือมีพื้นที่แอสฟัลติกไม่น้อยกว่า ๖๖๕ ตารางเมตร งบประมาณ ๑๙๐,๐๐๐ บาท ตามรายละเอียดและตามแบบ อบต.กำหนด พร้อมป้ายโครงการ จำนวน ๑ ป้าย โดยมีสมาชิกรับรองสองคน ได้แก่ นางพัฒนวดี คชบาง ส.อบต.หมู่ที่ ๑ และนางวิภารัตน์ ไพคำนาม ส.อบต.หมู่ที่ ๑๔ ซึ่งนายณัฐพงษ์ ศิริสมานจิตติกุล ไม่สงวนคำแปรญัตติ

มติที่ประชุม เห็นชอบ จำนวน ๔ เสียง งดออกเสียง ๑ เสียง และแก้ไขร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ โครงการลำดับที่ ๖๕ หน้า๑๐๘

๒. นายประเสริม พัดพิมาย ส.อบต.หมู่ที่ ๔ ได้ยื่นแบบขอเสนอแปรญัตติ โครงการก่อสร้างถนนลงหินคลุก หมู่ที่ ๔ งบประมาณ ๑๐,๐๐๐ บาท วิธีดำเนินการ ๑) ลงหินคลุก ขนาดกว้าง ๓.๐๐ เมตร

**ย**าว ๗๐ เมตร หนาเฉลี่ย ๐.๑๐ เมตร หรือปริมาตรหินคลุกไม่น้อยกว่า ๒๑ ลูกบาศก์เมตร พร้อมเกลี่ยให้เรียบร้อย

ขอแปรญัตติเป็น โครงการก่อสร้างถนนลงหินคลุก หมู่ที่ ๔ งบประมาณ ๒๐,๐๐๐ บาท วิธีดำเนินการ ๑) เสริมดิน ขนาดกว้าง ๔.๐๐ เมตร ยาว ๗๐.๐๐ เมตร หนาเฉลี่ย ๐.๔๐ เมตร หรือปริมาตรดินไม่น้อยกว่า ๑๑๒ ลูกบาศก์เมตร พร้อมเกลี่ยให้เรียบร้อย ๒) ลงหินคลุก ขนาดกว้าง ๓.๐๐ เมตร ยาว

๗๐ เมตร หนาเฉลี่ย ๐.๑๐ เมตร หรือปริมาตรหินคลุกไม่น้อยกว่า ๒๑ ลูกบาศก์เมตร พร้อมเกลี่ยให้เรียบร้อย โดยมีนายบรรเจิด สอพิมาย นายกองค์การบริหารส่วนตำบลในเมืองเป็นผู้รับรอง

มติที่ประชุม เห็นชอบ จำนวน ๔ เสียง งดออกเสียง ๑ เสียง และให้แก้ไขร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ โครงการลำดับที่ ๑๑ หน้า ๙๙

การประชุมพิจารณาคำแปรญัตติดังกล่าว ผู้เสนอขอแปรญัตติทั้งสองรายไม่สงวนความเห็น คณะกรรมการแปรญัตติไม่สงวนความเห็นและไม่สงวนคำแปรญัตติ จึงขอรายงานให้ประธานสภาองค์การบริหารส่วนตำบลในเมืองทราบและได้ส่งร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ ตามร่างเดิมพร้อมทั้งที่มีการแก้ไขมาด้วยแล้ว จึงเรียนมาเพื่อโปรดทราบและพิจารณาดำเนินการต่อไป

ประธานกล่าวว่าตามที่คณะกรรมการแปรญัตติได้รายงานผลการพิจารณาคำเสนอขอแปรญัตติแล้ว มีผู้ใดจะอภิปรายเพิ่มเติมหรือไม่ ไม่มีผู้ใดอภิปราย

**ระเบียบวาระที่ 5 เรื่องที่เสนอใหม่**

**๕.๑ เรื่องการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓**

เรื่องที่คณะกรรมการแปรญัตติได้รายงานต่อที่ประชุมสภานั้นไม่มีผู้ใดอภิปราย ต่อไปเป็นการพิจารณาลงมติในวาระที่สอง โดยจะลงมติทีละข้อ ดังนี้

๑. นายณัฐพงษ์ ศิริสมานจิตติกุล ส.อบต.หมู่ที่ ๑๙ ได้ยื่นแบบขอเสนอแปรญัตติ โครงการก่อสร้างถนนลาดยาง หมู่ที่ ๑๙ วิธีดำเนินการ ๑) ก่อสร้างถนนลาดยางแอสฟัลติกคอนกรีต ขนาดกว้าง ๔.๐๐ เมตร ยาว ๑๘๐ เมตร หนา ๐.๐๔ เมตร หรือมีพื้นที่แอสฟัลติกคอนกรีตไม่น้อยกว่า ๗๒๐ ตารางเมตร ตามรายละเอียดและตามแบบ อบต.กำหนด พร้อมป้ายโครงการ จำนวน ๑ ป้าย

ขอแปรญัตติเป็น โครงการก่อสร้างถนนถนนลาดยางแอสฟัลติกคอนกรีตและหรือซ่อมแซม หมู่ที่ ๑๙ วิธีดำเนินการ ๑) ก่อสร้างถนนลาดยางแอสฟัลติกคอนกรีต ขนาดกว้าง ๓.๕๐ เมตร ยาว ๑๙๐ เมตร หนา ๐.๐๔ เมตร หรือมีพื้นที่แอสฟัลติกไม่น้อยกว่า ๖๖๕ ตารางเมตร งบประมาณ ๑๙๐,๐๐๐ บาท ตามรายละเอียดและตามแบบ อบต.กำหนด พร้อมป้ายโครงการ จำนวน ๑ ป้าย และแก้ไขร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ โครงการลำดับที่ ๖๕ หน้า ๑๐๘

**มติที่ประชุม** เห็นชอบ จำนวน ๓๑ เสียง งดอกเสียง ๑ เสียง

๒. นายประเสริม พัดพิมาย ส.อบต.หมู่ที่ ๔ ได้ยื่นแบบขอเสนอแปรญัตติ โครงการก่อสร้างถนนลงหินคลุก หมู่ที่ ๔ งบประมาณ ๑๐,๐๐๐ บาท วิธีดำเนินการ ๑) ลงหินคลุก ขนาดกว้าง ๓.๐๐ เมตร

**ย**าว ๗๐ เมตร หนาเฉลี่ย ๐.๑๐ เมตร หรือปริมาตรหินคลุกไม่น้อยกว่า ๒๑ ลูกบาศก์เมตร พร้อมเกลี่ยให้เรียบร้อย

ขอแปรญัตติเป็น โครงการก่อสร้างถนนลงหินคลุก หมู่ที่ ๔ งบประมาณ ๒๐,๐๐๐ บาท วิธีดำเนินการ ๑) เสริมดิน ขนาดกว้าง ๔.๐๐ เมตร ยาว ๗๐.๐๐ เมตร หนาเฉลี่ย ๐.๔๐ เมตร หรือปริมาตรดินไม่น้อยกว่า ๑๑๒ ลูกบาศก์เมตร พร้อมเกลี่ยให้เรียบร้อย ๒) ลงหินคลุก ขนาดกว้าง ๓.๐๐ เมตร ยาว

๗๐ เมตร หนาเฉลี่ย ๐.๑๐ เมตร หรือปริมาตรหินคลุกไม่น้อยกว่า ๒๑ ลูกบาศก์เมตร พร้อมเกลี่ยให้เรียบร้อย และให้แก้ไขร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ โครงการลำดับที่ ๑๑ หน้า ๙๙

**มติที่ประชุม** เห็นชอบ จำนวน ๓๑ เสียง งดอกเสียง ๑ เสียง

เมื่อที่ประชุมลงมติวาระสองแล้ว ประธานสภาองค์การบริหารส่วนตำบลในเมืองจึงกล่าวว่าต่อไปจะเป็นการลงมติในวาระที่สามขอให้ที่ประชุมลงมติ โดยสอบถามที่ประชุมว่าผู้ใดเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ และให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ ขอให้ยกมือ

**มติที่ประชุม** เห็นชอบ ๓๑ เสียง งดออกเสียง ๑ เสียง

**๕.๒ การพิจารณาอนุมัติเปลี่ยนแปลงรายละเอียดโครงการที่ใช้จ่ายเงินสะสม**

ประธานให้นายกองค์การบริหารส่วนตำบลในเมืองชี้แจงรายละเอียดตามญัตติที่ขออนุมัติเปลี่ยนแปลงรายละเอียดโครงการที่ใช้จ่ายเงินสะสม ซึ่งนายกฯ กล่าวว่าตามที่สภาองค์การบริหารส่วนตำบล ในเมืองได้มีมติอนุมัติให้ใช้จ่ายเงินสะสมประจำปี พ.ศ. ๒๕๖๑ ครั้งที่ ๑ เมื่อวันที่ ๒๑ พฤษภาคม ๒๕๖๑ จำนวน ๓๑ โครงการ รวมงบประมาณ ๕,๕๔๔,๐๐๐ บาท (ห้าล้านห้าแสนสี่หมื่นสี่พันบาทถ้วน) และข้าพเจ้าได้ขออนุมัติสภาฯ เปลี่ยนแปลงรายละเอียดโครงการที่ใช้จ่ายจากเงินสะสม(เปลี่ยนแปลงครั้งที่ ๑) ซึ่งสภามีมติอนุมัติให้เปลี่ยนแปลงเมื่อวันที่ ๓๑ กรกฎาคม ๒๕๖๑ จำนวน ๓๑ โครงการ รวมงบประมาณ ๕,๕๔๔,๐๐๐ บาท(ห้าล้านห้าแสนสี่หมื่นสี่พันบาทถ้วน) เนื่องจากมีความจำเป็นจากการเปลี่ยนแปลงของสถานที่ก่อสร้าง ข้าพเจ้าจึงขอเสนอญัติขออนุมัติเปลี่ยนแปลงรายละเอียดโครงการจากการใช้จ่ายเงินสะสม ประจำปี พ.ศ. ๒๕๖๑ ครั้งที่ ๑ (เปลี่ยนแปลงครั้งที่ ๒) จำนวน ๑ โครงการ ดังนี้

1. โครงการซ่อมแซมถนนลาดยางแอสฟัลติกคอนกรีตหมู่ที่ 19 งบประมาณ 300,000 บาท รายละเอียดดังนี้

รายละเอียดเดิม วิธีดำเนินการ 1) ซ่อมแซมถนนลาดยางแอสฟัสติกคอนกรีต มีพื้นที่ซ่อมแซมไม่น้อยกว่า 1,070 ตร.ม. ตามรายละเอียดและตามแบบมาตรฐานที่หน่วยงานราชการกำหนด พร้อมป้ายโครงการ จำนวน 1 ป้าย

ขอเปลี่ยนแปลงเป็น โครงการก่อสร้างถนนลาดยางแอสฟัลติกคอนกรีตหมู่ที่ 19 วิธีดำเนินการ ๑) ก่อสร้างถนนลาดยางแอสฟัลติกคอนกรีต ขนาดกว้าง ๓.๘ เมตร ยาว ๒๘๒ เมตร หนาเฉลี่ย ๐.๐๔ เมตร หรือพื้นที่แอสฟัลติกคอนกรีตไม่น้อยกว่า ๑,๐๗๑.๖ ตารางเมตร ตามรายละเอียดและตามแบบ อบต.กำหนด พร้อมป้ายโครงการ จำนวน 1 ป้าย งบประมาณ ๒๙๕,๐๐๐ บาท

**มติที่ประชุม** อนุมัติ จำนวน ๓๑ เสียง งดออกเสียง ๑ เสียง

**ระเบียบวาระที่ ๖ ญัตติอื่นๆ**

ประธานสอบถามที่ประชุมว่ามีผู้ใดจะเสนอแนะหรือสอบถามเรื่องใดหรือไม่

๖.๑ นายกองค์การบริหารส่วนตำบลในเมือง ขอเชิญสมาชิกทุกท่านร่วมงานมุทิตาจิตเกษียณอายุราชการของผู้อำนวยการกองสาธารณสุขและสิ่งแวดล้อม ในวันที่ ๒๗ กันยายน ๒๕๖๒ เวลา ๑๗.๐๐ น. เป็นต้นไป ณ อาคารเอนกประสงค์องค์การบริหารส่วนตำบลในเมือง

๖.๒ นายไสว กิตติถิรกุล รองนายกองค์การบริหารส่วนตำบลในเมือง กล่าวว่าสืบเนื่องจากการประชุมสภาฯครั้งที่ผ่านมามีสมาชิกหลายท่านได้หารือเรื่องการติดตั้งไฟฟ้าแสงสว่างสาธารณะ โดยเฉพาะในพื้นที่ไม่มีสายดับ บ้านเรือนอยู่ห่างจากชุมชนและต้องการให้ติดตั้งไฟฟ้าแสงสว่างพลังงานแสงอาทิตย์หรือโซลาร์เซล ตนได้ศึกษาข้อมูลและหารือกับนายกฯ แล้วเห็นว่าเป็นแนวคิดที่ดี ราคาไม่แพงเกินไป และไม่ต้องมีข้อจำกัดเกี่ยวกับการใช้กระแสไฟสาธารณะเกินกำหนด ดังนั้นจึงให้แต่ละหมู่บ้านสำรวจสถานที่ที่จะติดตั้งว่ามีจำนวนเท่าใดเพื่อประกอบการพิจารณาจัดหางบประมาณดำเนินการต่อไปและขอให้เน้นในจุดที่เหมาะสมเป็นเขตชุมชนอยู่ในทางสาธารณะ เป็นต้น

ประธานสอบถามว่ามีผู้ใดจะเสนอเรื่องใดอีก

นายบุญหลาย วิไธสง ส.อบต.หมุ่ที่ ๑๓ เสนอว่าเห็นดีด้วยเนื่องจากบริเวณที่ไม่มีสายดับในหมู่บ้านหรือเสาไฟขยายไปไม่ถึง การติดตั้งไฟฟ้าแสงสว่างพลังงานแสงอาทิตย์มีความเหมาะสม

นายอุทัย สอพิมาย ส.อบต.หมู่ที่ ๑๑ หารือที่ประชุมว่าการขยายเขตไฟฟ้าแสงสว่างสาธารณะในหมู่บ้านนั้น มีหลักเกณฑ์ในการจัดสรรอย่างไรว่าหมู่บ้านขนาดใหญ่ขนาดเล็ก จำนวนประชากรไม่เท่ากันและจะทราบอย่างไรว่าหมู่บ้านใดใช้กระแสไฟสาธารณะเกินกำหนดหรือไม่

ประธานให้นายกองค์การบริหารส่วนตำบลในเมืองตอบคำถามสมาชิก ซึ่งนายกได้ชี้แจงเรื่องต่างๆเพิ่มเติมดังนี้

๑. สำนักงานโยธาธิการและผังเมืองจังหวัดนครราชสีมา ขอเชิญร่วมประชาพิจารณ์เพื่อรับฟังความคิดเห็นของประชาชนเกี่ยวกับผังเมือง โดยจะจัดการประชาพิจารณ์ในวันที่ ๑๘ กันยายน ๒๕๖๒ ณ หอประชุมรัฐประชาสมาคารโรงเรียนพิมายวิทยา อำเภอที่เข้าร่วมได้แก่ พิมาย ชุมพวง ห้วยแถลง เมืองยาง ลำทะเมนชัย โนนแดง โนนสูง เมืองคง และจักราช

๒. การจัดเก็บภาษีตามพระราชบัญญัติภาษีที่ดินและสิ่งปลูกสร้าง ซึ่งจะมีผลตั้งแต่วันที่ ๑ มกราคม ๒๕๖๓ จะมีการเปลี่ยนแปลงอัตราจัดเก็บแบบใหม่ จึงขอให้สมาชิกทุกท่านศึกษาข้อมูลและช่วยประชาสัมพันธ์ให้ประชาชนทราบเพื่อเตรียมการจัดเก็บภาษีต่อไป พ.ร.บ.ภาษีที่ดินและสิ่งปลูกสร้าง พ.ศ. 2562 ได้แบ่งที่ดินและสิ่งปลูกสร้างออกเป็น 4 ประเภทตามลักษณะการใช้ ประโยชน์ ได้แก่ (1) เกษตรกรรม (2) ที่อยู่อาศัย (3) พาณิชยกรรม และ (4) ที่ดินรกร้างว่างเปล่า ซึ่งการคิดภาษีจะใช้มูลค่า ประเมินทุนทรัพย์จากกรมธนารักษ์ และมีการกำหนดเพดานภาษีสูงสุดของที่ดินและสิ่งปลูกสร้างแต่ละประเภทไว้ดังนี

- เกษตรกรรม 0.15% ยกเว้นมูลค่า 50 ล้านบาทแรก ของแต่ละเขตองค์กรปกครองส่วนท้องถิ่น

- ที่อยู่อาศัย 0.3%

- บ้านหลังหลัก โดยเป็นเจ้าของที่ดินและสิ่งปลูกสร้างและมีชื่อในทะเบียนบ้านยกเว้นมูลค่า 50 ล้านบาทแรก

- บ้านหลังหลัก โดยเป็นเจ้าของเฉพาะสิ่งปลูกสร้างและมีชื่อในทะเบียนบ้าน ยกเว้นมูลค่า 10 ล้านบาทแรก

- พาณิชยกรรม 1.2%

- ที่ดินรกร้ำงว่างเปล่า 1.2% (ถ้ายังปล่อยทิ้งไว้ จะเพิ่ม 0.3% ทุก 3 ปี แต่อัตราภาษีรวมไม่เกิน 3%)

๓. เกี่ยวกับกระแสไฟฟ้าสาธารณะนั้นในภาพรวมทั้งตำบลยังยังไม่เกินกำหนดร้อยละสิบของกระแสไฟฟ้าครัวเรือน ยังใช้ได้อีกแต่ไม่สามารถแยกได้ว่าหมู่บ้านใดใช้กระแสไฟฟ้าสาธารณะไปเท่าไร การไฟฟ้าภูมิภาคแจ้ง อบต.ทราบในภาพรวมทั้งตำบล

ประธานสอบถามว่ามีผู้ใดจะเสนอเรื่องใดอีกหรือไม่ ไม่มีแล้วจึงสั่งเลิกประชุมสภาองค์การบริหารส่วนตำบลในเมือง สมัยประชุมสามัญสมัยที่ ๓ ครั้งที่ ๒ ปี พ.ศ. ๒๕๖๒ ในเวลา ๑๕.๓๐ น.

ลงชื่อ ..................................................ผู้จดรายงานการประชุม

( นายวิเชียร พลีดี )

เลขานุการสภาองค์การบริหารส่วนตำบลในเมือง

ลงชื่อ ...................................................กรรมการตรวจรายงานการประชุม

( นางปัญญา จันทรศรี )

สมาชิกสภาองค์การบริหารส่วนตำบล หมู่ที่ ๑๔

ลงชื่อ ..................................................กรรมการตรวจรายงานการประชุม

( นายอุทัย สอพิมาย )

สมาชิกสภาองค์การบริหารส่วนตำบล หมู่ที่ ๑๑

ลงชื่อ ..................................................กรรมการตรวจรายงานการประชุม

( นายประเสริม พัดพิมาย )

สมาชิกสภาองค์การบริหารส่วนตำบล หมู่ที่ ๔

สภาองค์การบริหารส่วนตำบลในเมืองมีมติรับรองแล้วเมื่อวันที่..........เดือน .................. พ.ศ. ..........

จึงลงชื่อไว้เป็นหลักฐาน

ลงชื่อ ..................................................

( นางฐปณีย์ ศรีพินิจภัทร )

ประธานสภาองค์การบริหารส่วนตำบลในเมือง